AlexejDobrolubov/national_council_slovak_2010 huggingface dataset:
39. schôdza NR SR - 7.deň - A. dopoludnia
Dátum: 2025-09-18
Poslanec: Horecký, Ján (KDH)
Druh vystúpenia: Vystúpenie s faktickou poznámkou

Ďakujem za slovo. Pani kolegyňa Tina dotknem sa tej časti, kedy si hovorila v svojom príspevku o deťoch so zdravotným znevýhodnením alebo špeciálno-výchovno-vzdelávacími potrebami. Naozaj je na mieste otázka, čo s týmito deťmi bude, ak školy, ktoré ich dnes najmä súkromné a cirkevné školy, kde som povedal, že na súkromných školách je trikrát toľko, podiel je trikrát väčší ako na štátnych školách, tak by tieto školy museli zvýšiť školné o 600 euro na dieťa na rok a tí rodičia týchto detí, ktoré i tak majú zvýšené náklady, by si to nemohli dovoliť, tak sa budú tieto deti musieť vrátiť do štátnych škôl, z ktorých mnohé odišli do súkromných či cirkevných práve preto, že sme sa o nich v tých štátnych školách nevedeli postarať a to nie je obvinenie tých štátnych škôl, to je proste popis stavu a systému, aký na Slovensku v školstve máme. No čo s týmito deťmi bude? Viete, ja vám nepoviem priezviská, ale poviem tri mená, ktoré mi hneď vzišli na myseľ. To boli deti, ktoré, ktorých rodičia prišli na moju školu, cirkevnú školu a bola to už tretia, štvrtá, v jednom prípade piata škola v poradí, kde tieto deti chodili od dverí k dverom a zovšadiaľ boli buď s utrpením odídené alebo aj neprijaté. Títo chlapci sa volajú Martin, Matej, Danko, a keď stretnem ich rodičov po dnes kde na rôznych akciách, tak mi ďakujú za pomaly záchranu života, preháňajú tú zásluhu, lebo to bola kolektívna práca na cirkevnej škole. Chlapci sú úspešní, ale hlavne šťastní. Dokážu sa o seba postarať. Jeden je výborný športovec, jeden je primus absolvent s ocenením dekana na matfyze a ďalší už ani neviem, čím sa zaoberá a ten končí teraz vysokú školu v Banskej Bystri ... (Prerušenie vystúpenia časomerom.)
39. schôdza NR SR - 7.deň - A. dopoludnia
Dátum: 2025-09-18
Poslanec: Horecký, Ján (KDH)
Druh vystúpenia: Vystúpenie s faktickou poznámkou

Ďakujem za slovo. Ďakujem za konštruktívnu formu, ktorú si, pán kolega rektor Habánik, použil pri svojom príhovore, ale dovoľ mi, aby som sa pristavil pri niektorých bodoch, čo dovolia dve minúty. Spomínal si povinné predprimárne vzdelávanie a porovnával si to s inými krajinami. Tak musím poopraviť tvoje tvrdenie, v rámci Európskej únie iba dve krajiny majú povinné predprimárne vzdelávanie od troch rokov, a to je Francúzsko a Maďarsko. Väčšina krajín Európskej únie má povinné zaškolenie od šiestich alebo piatich rokov. Spomínané Estónsko a Fínsko, čo sú hydry vo výsledkoch vzdelávania, majú povinné vzdelávanie od siedmich rokov Estónsko a Fínsko od šiestich rokov. A toto sú lídri v PISA. Spomínal si tiež, že to automaticky neznamená, že dieťa musí nastúpiť do škôlky, ak rodič má maturitu, tak môže požiadať o individuálne vzdelávanie doma. Môže požiadať o to, aby si trojročné dieťa vlastné nechal doma. A musí mať ale maturitu. Pričom starosta, ktorý je zriaďovateľom tej materskej školy, tú maturitu mať nemusí, ale vlastný rodič... ===== rodič má maturitu, tak môže požiadať o individuálne vzdelávanie doma. Môže požiadať o to, aby si trojročné dieťa, vlastné, nechal doma. A musí mať ale maturitu. Pričom starosta, ktorý je zriaďovateľom tej materskej školy, tú maturitu mať nemusí. Ale vlastný rodič maturitu mať musí. Samozrejme ešte to, že má maturitu, automaticky neznamená, že to dieťa si môže ponechať doma, lebo kmeňová materská škola mu určí vo februári termín, kedy musí priniesť to dieťa v určenom rozsahu do škôlky, kde je dvadsať, dvadsať dva iných detí a toto dieťa je potom v tej škôlke pozorované a hodnotené, či môže ostať doma, alebo musí nastúpiť do škôlky. Rozhodne o tom riaditeľka, nie rodič.
39. schôdza NR SR - 7.deň - A. dopoludnia
Dátum: 2025-09-18
Poslanec: Horecký, Ján (KDH)
Druh vystúpenia: Vystúpenie s faktickou poznámkou

Ďakujem. Pani kolegyňa Kosová, ďakujem za vaše vystúpenie. K nemu stručne inklúzia a súdržnosť, to sú dôležité hodnoty spoločnosti. Aj úlohy všetkých škôl mali by byť. Určite by sme našli lepšie alebo vôbec funkčné spôsoby ako toto posilniť a dosiahnuť. Keby som mohol vystúpiť ku každému zákonu ako som to mal nachystané, tak by sme ako je našim zvykom alebo mojim zvykom tiež v KDH, okrem poukázania na slabiny ponúkli aj naznačili riešenia. Osobitne kvôli tomu, že sa nachádzame v prvom čítaní a čas medzi prvým a druhým čítaním sa dá presne na toto využiť. Tak teraz len jedna vec. Určite nie pod hrozbou likvidácie a sankcií ale deti zo sociálne nevyhovujúceho prostredia objektívne vyžadujú viac starostlivosti. Čo tak toto riešiť ako sa to rieši vo všetkých iných krajinách. Zvýšiť normatív na jeden a pol až dvojnásobok a motivovať, odmeňovať tých, ktorí ich vyťahujú z generačnej chudoby. K štúdii OECD. štúdia OECD aj uvádza, že práve na Slovensku v našej republike máme najväčšiu generačnú priestupnosť. To znamená, že aj deti z chudobných rodín sa dokážu uplatniť a kariérne postúpiť v oveľa väčšej miere ako je to v iných krajinách západného sveta. A tá istá štúdia OECD zároveň ukazuje, že máme aj najväčšiu dostupnosť neštátnych škôl vďaka nulovému alebo v priemere najnižšiemu školnému v krajinách Európskej únie. Napriek tomu sa oplatí zamyslieť nad tou reguláciou školného. Veď také niečo máme vo vysokých školách. Medzinárodné programy alebo programy v cudzom jazyku majú strop na to koľko môžu školy vysoké za ne vyberať. Takéto niečo sa dá samozrejme zaviesť aj pri extrémoch školného v
39. schôdza NR SR - 6.deň - A. dopoludnia
Dátum: 2025-09-17
Poslanec: Hargaš, Ján (PS)
Druh vystúpenia: Vystúpenie s faktickou poznámkou

Ďakujem za slovo. Julo, musím pochváliť veľmi pekne, veľmi pekne si našiel tú stále mi to príde veľmi, veľmi smiešne, že kolegovia naozaj prídu sem s dôvodovou správou, ktorá je vlastne kópiou minuloročnej správy. Ale vieš, čo som si všimol? Že ty si to nevidel, ale teda pán predsedajúci Danko počas toho, ako si odhalil tento plagiát v dôvodovej správe, tak celý čas sa usmievkal a ja som tak rozmýšľal, že prečo sa, prečo sa vlastne on usmieva a potom som si vlastne spomenul na jeho rigoróznu prácu a už mi to dávalo zmysel a podľa mňa mu tak v hlave išlo, že chlapci amatéri však tak sa to nerobí, keď už chcete kopírovať, tak aspoň poriadne. No a ... (Prerušenie vystúpenia predsedajúcim.) Danko, Andrej, podpredseda NR SR Upratajte sa a držte sa témy. Hargaš, Ján, poslanec NR SR Držím sa témy ... (Prerušenie vystúpenia časomerom.) Danko, Andrej, podpredseda NR SR ... nedovoľujte si rozprávať o veci, o ktorej nič neviete. Držte sa témy dobre? Hargaš, Ján, poslanec NR SR Pán Danko, pán Danko myslím, že celé Slovensko o tom vie svoje, pretože komisia vás usvedčila a ja reagujem na predrečníka o tom, čo hovoril. Hovoril o plagiáte, ktorý prinieslo ministerstvo financií a dávam to do kontextu s tým, kto predsedá tejto schôdzi. Takže, takže chápem, že, že pán predsedajúci sa usmieval pri týchto slovách a teda len taká malá rada do budúcna. Čiže prvá rada bola v predošlej faktickej, že aj na budúci rok vás čaká konsolidácia, tak nezabudnite na to, aby ste neprišli v SLK a druhá rada je, že keď budete zase kopírovať texty z minuloročnej dôvodovky, tak ako sa to robí, je, že aspoň vyzdrojujete. Že tam uvediete zdroj, že zdroj tejto informácie je dôvodová správa z roku 2025 a z roku 2024 a môžme sa zahrať trochu na veštenie, že v roku 2024 a 25 schodok hospodárenia, citujem, v tomto roku aj v najbližších rokoch sa očakáva blízko 6 % HDP. Čo myslíte, aký schodok očakávame v roku 2026? Som veľmi zvedavý, že s akou dôvodovkou prídete o rok. 4 a 2025 schodok hospodárenia, citujem: "v tomto roku, aj v najbližších rokoch sa očakáva blízko 6 % HDP." Čo myslíte? Aký schodok očakávame v roku 2026? Som veľmi zvedavý, že s akou dôvodovkou prídete o rok.
39. schôdza NR SR - 6.deň - A. dopoludnia
Dátum: 2025-09-17
Poslanec: Hargaš, Ján (PS)
Druh vystúpenia: Vystúpenie s faktickou poznámkou

Ďakujem za slovo, pán predsedajúci. No, Rasťo, hovoril si o absurdných dôvodoch na toto SLK-čko a naozaj mňa pri každom skrátenom legislatívnom konaní udivuje, ako dokážu niektoré okolnosti prekvapiť túto koalíciu, lebo to by mal byť výraz SLK, že buď sa niečo nečakané udeje alebo niečo vás prekvapení, že ste to proste nemali v pláne a zrazu sa niečo stane, tak musíte v skrátenom konaní rýchlo to nejak opravovať. A teda mne to pripomína ako ten vtip o tých cestároch, čo vyhlasujú, že sú pripravení na prvý sneh a potom keď príde prvý sneh, tak sú prekvapení, tak takto nejak na mňa pôsobí trochu tá koalícia. A naozaj ja by som možno aj vyzval ľudí, ktorí to sledujú, ktorí keď začujú SLK, aby SLK, skrátené legislatívne konanie, sa stalo synonymom niečoho, čo nebolo premyslené. To by bolo také fajn, že zjednodušme to, skrátené legislatívne konanie to je taký terminus technicus, že znie to príliš komplikovane, ale skúsme to nazývať tak, ako to je, že niečo, čo nebolo premyslené. Vtedy, keď príde SLK, tak vtedy vieme, že niečo nebolo premyslené. Lebo naozaj málokedy sa stane, že sú naozaj externé dôvody, ktoré ste nemali pod kontrolou. A teda mňa prekvapuje, že vládu starých politických harcovníkov už tretíkrát prekvapila konsolidácia, tak avizujem aj teraz, že aj budúci rok budete musieť konsolidovať, aby vás to neprekvapilo, že bude aj budúci rok treba konsolidovať, tak skúste to zaplánovať nejak do svojich, do svojich plánovacích Excelov, že treba prísť s legislatívou včas, aby ste potom neboli prekvapení a prídete zase s SLK, lebo už viete, už sa míňajú tie dôvody, už na štvrtýkrát keď budete tvrdiť, že externé faktory nejaké zrazu sa vyskytli, tak je to veľmi už podozrivé každému, kto to sleduje aj z laickej verejnosti, že vždy v lete sa vyskytnú nejaké externé faktory a vy musíte prísť s SLK, no, už to, už to podľa mňa ľudia, ľudia nebudú úplne kupovať, takže skúste sa lepšie možno pripraviť na ten budúci rok, bude treba konsolidovať, budeme sa tešiť, keď v máji prídete s nejakým návrhom, aby sme ho potom na jeseň schvá... (Prerušenie vystúpenia časomerom.)
39. schôdza NR SR - 5.deň - B. popoludní
Dátum: 2025-09-16
Poslanec: Hargaš, Ján (PS)
Druh vystúpenia: Vystúpenie s faktickou poznámkou

Ďakujem, pani Marcinková vo svojom príhovore hovorila aj to, že odporúča vláde, aby si naozaj nechala poradiť. A to je veľmi šľachetné a myslím, že na to, že sme opozícia tak až sa niekedy divím, že akí sme konštruktívni ku tej vláde. Lebo naozaj rok chodím ja osobne, aj moji kolegovia a kolegyne do relácií kde akonáhle príde téma na konsolidáciu tak jediné čo počujem od koaličných kolegov je vyplakávanie. Vyplakávanie, sťažovanie sa na minulú vládu a vyplakávanie, že ako by ste to robili vy. Toto v každej jednej relácii. A mňa to udivuje, že po dvoch rokoch vlády citujem: "skúsených politických harcovníkov", ako ste sa titulovali pred voľbami, chodíte do relácií sa nás pýtať, že ako my by sme konsolidovali. A tá najväčšia absurdita je, že aj keď vám povieme, ako by sme konsolidovali, tak vy poviete, že to sa nedá. To sa nedá, aj keď vám dáme reporty, ktoré pripravili vládni analytici. Nie, že my sme si ich vymysleli večer nad vínom. Vládni analytici tak to takto okolo vás preletí ako ako vrabec. A nič. Nechytá sa. Ale potom vyplakávate, že vlastne neviete, čo s tým. Neviete ako a teda jediné čo vám ostáva sú tie výhovorky. A mňa by naozaj zaujímalo, že hore sme mali takú intelektuálnu debatu, že ja by som bol veľmi rád by som bol videl pána Kamenického napríklad dnes na proteste. Že by teda prišiel pred tých 10, 20 000 ľudí, ja neviem koľko príde, a že by im teda on vysvetľoval, že prečo, že teda to Matovič, Heger a Ódor môžu za tie nákupy luxusných limuzín, ktoré si kúpila táto vláda a tie dvojnásobné platy, renty, hej. Že toto by som si naozaj veľmi rád pozrel ako z očí do očí, jedna vec je natočiť videjko na facebook, druhá vec je potom povedať to do očí tým ľuďom, že tie vaše absurdné argumenty. Tak to by som si fakt veľmi rád pozrel. Ďakujem.
39. schôdza NR SR - 5.deň - A. dopoludnia
Dátum: 2025-09-16
Poslanec: Hargaš, Ján (PS)
Druh vystúpenia: Vystúpenie s faktickou poznámkou

Ďakujem za slovo. Som rozmýšľal, že akým spôsobom by som mohol oglosovať tento proces prijímania konsolidačného balíčka a mne to vlastne tak prišlo, že prečo tu máme skrátené legislatívne konanie, pretože skrátené legislatívne konanie je vlastne výsledok predĺženého koaličného nekonania. Preto tu máme skrátené legislatívne konanie. Keby ste do tej dôvodovky chceli byť úprimní, tak toto by ste tam napísali. Pretože dovolenky boli dôležitejšie cez leto ako rozprávať sa o opatreniach. Všetko bolo dôležitejšie. Dve pohlavia boli dôležitejšie. Všetko bolo dôležité a som teda zachytil, že symbolom tejto konsolidácie sa stal lekvár, tak ja si myslím, že to je taká lekvárová konsolidácia. Ten proces je taký lekvárový, že ste boli takí lekvárový, ono sa to tak hovorilo, že keď sa niekomu nechcelo, že to je taký lekvár. Tak bol taký lekvárový a potom ste sa prebudili a rýchlo ste to nejak zbúchavali oveľa neskôr ako ste ľuďom sľubovali. A možno, možno ľudia potrebujú počuť, že prečo je to dôležité ten proces, že ako by to mohlo vyzerať, keby sa to robilo dobre. No tak kedy sa to robilo dobre, bola by o tom diskusia, prišli by sme na vylepšenia, prijala by sa lepšia konsolidácia, ktorá by zohľadňovala názory viacerých strán, bol by čas pre podnikateľov pripraviť sa na túto konsolidáciu a vznikol by nejaký konsenzus. To by bolo lepšie. Pevne verím, že na konci by sme mali lepšiu konsolidáciu a mňa to mrzí, že takýmto spôsobom to tu látate, mám trochu pocit, že ste sa vlastne nikam neposunuli, že svojho času pán Paška nebohý povedal, vyhraj voľby a môžeš všetko a ja si myslím, že odvtedy už pretieklo veľa vody Dunajom a mohli ste sa niekam posunúť, mohli ste byť zodpovednejšia vláda, ale podľa mňa ste sa posunuli k horšiemu. Že vy naozaj teraz v praxi, v praxi reprezentujete tento výrok vyhraj voľby a môžeš všetko a ja si myslím, že nie nemôžete, pretože prehráte tie ďalšie, nemôžete a prehráte tie ďalšie, ja som si tým istý, že v najbližších voľbách prehráte a príde lepšia vláda a táto krajina sa konečne bude môcť nadýchnuť. Ďakujem pekne.
39. schôdza NR SR - 3.deň - B. popoludní
Dátum: 2025-09-11
Poslanec: Hargaš, Ján (PS)
Druh vystúpenia: Vystúpenie s faktickou poznámkou

Ďakujem, pán kolega, za vašu faktickú poznámku a aj teda pre pána predsedu máme ďalší motivačný faktor, prečo to podporiť, pretože to je výborný materiál na štúdium legislatívneho, legislatívno-procesnej praxe. Ja si myslím, že to prílepok nie je. Pre prípad, že by ste sa rozhodli to podporiť, možno nám tu vznikne nejaký, nejaký veľmi užitočný precedens do budúcnosti, s ktorým sa môže potom aj koalícia riadiť pri svojich ďalších predkladaných návrhoch. Takže keď nestačili všetky dôvody, tých 350-tisíc papierov ročne, tak máme 350 001. dôvod, a to je, že to môže byť legislatívne veľmi užitočná vec, keď to podporíte. Ďakujem pekne.
39. schôdza NR SR - 1.deň - B. popoludní
Dátum: 2025-09-09
Poslanec: Hargaš, Ján (PS)
Druh vystúpenia: Vystúpenie s faktickou poznámkou

74. Ďakujem, pán kolega. No keby som vedel v reakcii na faktickú poznámku pani kolegyne Petrík, čo bude nasledovať, tak by som to asi odhlasoval už vtedy a pri prednášaní vášho pozmeňovacieho návrhu som mal celý čas pocit, že už som to niekde počul a potom som si vlastne uvedomil, že vlastne vy druhýkrát opravujete, teda na druhý pokus opravujete prílepok, ktorý ste tam doniesli na výbor, takže teda zosumarizujem, hej, že dobrý zákon, všetko super veci, tri, štyri pozmeňováky prišli na výbor. Jeden z nich je prílepok a ten prílepok sa na dvakrát opravuje v rozprave, lebo na prvýkrát to nevyšlo. No mňa to mrzí, že, verím, že pán minister nám dáte odpoveď aspoň na tie obsahové otázky, že ten proces nevyzerá, nevyzerá teraz bohvieako a chápem, že teda aj majster tesár sa utne a stalo sa vám, ale, hej. Čo sa my napočúvame v tých diskusiách o vláde skúsených hercovníkov a potom to takto vyzerá. Ďakujem.
39. schôdza NR SR - 1.deň - B. popoludní
Dátum: 2025-09-09
Poslanec: Hargaš, Ján (PS)
Druh vystúpenia: Vystúpenie s faktickou poznámkou

70. Ďakujem, Simona, za tvoju reakciu a ja len teda chcem ozvučiť pre fajnšmekrov, ktorí počúvajú túto rozpravu a sledujú legislatívny proces, že naozaj som veľmi zvedavý na vysvetlenie toho, že čomu sme v procese neporozumeli, pretože mne to naozaj príde, že keď prinesiete pozmeňovák na výbor a na druhý deň, o 24 hodín ho vlastne vyjmete a opravujete ho iným pozmeňovákom, ktorý ste predniesli v pléne, tak to nevyzerá úplne ako riadený proces. Takže môžem sa mýliť, ale veľmi rád si vypočujem to vysvetlenie, že prečo takýmto procesom ste tam doniesli zmenu, ktorú ste na druhý deň opravovali. Ďakujem.
35. schôdza NR SR - 14.deň - B. popoludní
Dátum: 2025-06-17
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

Ďakujem veľmi pekne za slovo. Pani kolegyňa, vy tu teda riešite dochádzku do škôlky, ale ja by som chcela reagovať na tú časť, kde si hovorila o tom, že v problémom v týchto vylúčených komunitách je aj dostupnosť napríklad vodovodov, kanalizácie, teda tých životných podmienok, v ktorých títo ľudia žijú a mňa veľmi mrzí teda, že na Slovensku je tá situácia celkovo veľmi zlá, za čo naozaj dneska môžme povedať, že sú zodpovedné vlády Roberta Fica, ktoré tu štrnásť rokov vládli a s touto situáciou nič neurobili. Dneska tu stále máme cez 450 obcí bez vodovodov, cez 1 700 obcí bez kanalizácie a myslím si, že ľudia musia mať v prvom rade dôstojné podmienky na bývanie a na prácu, aby mohli dať svojim deťom všetko, čo potrebujú. A dnes prácu aj v týchto vylúčených komunitách suplujú najmä mimovládne organizácie, ktoré sa snažia pomáhať. Poznáme mnohé, ktoré pracujú teda s matkami, aby zlepšili tie podmienky pre život, ale naozaj je to veľmi málo a je smutné, že táto vláda ešte aj týmto organizáciám sťažuje ich prácu a namiesto toho, aby riešili presne aj životy tých ľudí vo vylúčených komunitách, tak tu riešime zmenu ústavy, čo opäť len sťažuje v konečnom dôsledku aj život mnohým ľuďom, o ktorých tu hovoríme. Čiže ja by som aj týmto chcela aj vyzvať pána Gašpara opäť, že aby keď to tu už počúva a sedí tu, tak podľa mňa mal by naozaj čo najviac reflektovať na tie veci, o ktorých sa tu rozprávame a presmerovať tú energiu presne do týchto problémov a mňa mrzí ... (Prerušenie vystúpenia časomerom.)
35. schôdza NR SR - 13.deň - B. popoludní
Dátum: 2025-06-16
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

147. Ďakujem za slovo. No, pán Gašpar, my tu nesedíme preto, že robíte správne veci a ak to tvrdíte, tak sa potom pýtam, že kde sú vaši kolegovia z koalície. My tu sedíme, aby sme urobili všetko, naozaj všetko preto, aby sme demaskovali vaše zlé úmysly, aby sme ukázali ľuďom a vyargumentovali ľuďom, že idete kriviť ústavu a nakoniec verím aj v to, že presvedčíme aj kolegov z KDH, aby za túto novelu nezahlasovali. A keď vás počúvam hovoriť o hodnotách, tak ja naozaj neviem, či sa mám smiať alebo plakať. Vy viete, čo sú to vôbec hodnoty, pán Gašpar? Podľa toho ako sa správate, ako konáte posledné dva roky, to skôr vyzerá, že pre vás sú naozaj jedinými hodnotami, a teraz mi prepáčte, korupcia, strach a nenávisť. To sú hodnoty, ktoré vy prenášate z jedného volebného obdobia do druhého ako nejaký smerácky dedičný poklad. Korupcia ako spôsob ako si zabezpečujete vlastné pohodlie a moc na úkor ostatných. Strach, ktorý je už všadeprítomný a ktorým nútite ľudí mlčať, nepripúšťa diskusiu. A sledovať, ako sa spoločnosť rozpadá. A nakoniec nenávisť. Tá, ktorou rozdeľujete a ničíte všetko, čo by nás mohlo spájať. Toto sú vaše hodnoty. Úplne iné ako si želáme my pre túto spoločnosť a pre naše deti. Možno by stálo za to, aby sme konečne začali hovoriť o hodnotách, ktoré nás posúvajú vpred a nie o tých, ktoré naozaj nás vracajú do minulosti plnej temna a beznádeje. Ďakujem.
35. schôdza NR SR - 13.deň - A. dopoludnia
Dátum: 2025-06-16
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

60. Ďakujem za slovo. Pán kolega Podmanický, no hrozne zavádzate a klamete. Jediné, čoho sa majú dneska Slováci a Slovenky podľa mňa báť, je politika SMER-u, ktorá tu umožnila rozkrádať Slovensko a ktorá tu vniesla nenávisť, a to vám asi, pán Podmanický, vôbec neprekáža. Naše deti neohrozuje sexuálna výchova na školách, ktorá tam teda ani nie je, ale naše deti ohrozujete len a len vy. Ohrozujete ich budúcnosť a ťaháte nás preč z Európskej únie. A ja sa pýtam, že čo ste tu vybudovali za štrnásť rokov. Korupčný systém a stagnujúcu krajinu. Slovensko zaostáva a namiesto toho, aby ste riešili jeho rozvoj, tu opäť vnášate len do spoločnosti strach. A podľa mňa vy naozaj žijete a zacyklili ste sa v takej konšpiračnej bubline, kde sa podľa mňa že už bojíte všetkého. A výsledkom toho máme to, že tu riešite potom múku z hmyzu, bojíte sa, že sa budú prezliekať teda muži do šiat, aj keď teda podľa mňa sa tu, vieme, kde môžeme vidieť mužov najviac v šatách a bojíte sa proste jednoducho všetkého. Na druhej strane tu ochraňujete zločincov a ja sa pýtam, že či toto sú naozaj najväčšie problémy Slovenska. A kolegovia a kolegyne tu už naozaj veľmi dobre vymenovali, čo túto krajinu trápi. Tak prosím vás, začnite už tie problémy riešiť, lebo dva roky tu nevidíme nič iné iba vaše vyplakávanie.
35. schôdza NR SR - 12.deň - A. dopoludnia
Dátum: 2025-06-13
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

38. Ďakujem veľmi pekne za slovo. Ďakujem, kolegyňa, že si tak veľmi dobre zhrnula tie problémy, ktoré máme na Slovensku v školstve, pretože je ich veľmi veľa a tie príbehy prichádzajú naozaj v pravidelných intervaloch, čo je veľmi smutné a častokrát, presne ako si povedala, že tí rodičia, ten systém ide vždy väčšinou proti nim namiesto toho, aby sme im v tom pomáhali. A mňa mrzí teda, a zopakujem to, že mala by sa vládna koalícia oveľa viac zaoberať týmito problémami a mali by sme aj my vnímať, že nejako reflektujú na tie výhrady, ktoré sú aj v správe pani komisárky, a možno namiesto riešenia dvoch pohlaví do ústavy a zmeny v Trestnom zákone, aby sme pomáhali teda, aby pomáhali svojim ľuďom, tak možno by mohol aj pán Gašpar viac energie napríklad aj do tejto témy investovať a naozaj že potom by sme sa mohli aj posunúť, verím tomu, že keby ste sa toho lepšie chytili. Takže tých problémov je skutočne veľa a namiesto toho teda, aby sme aj tu obmedzovali ten čas pri týchto správach, tak mali by sme oveľa lepšie počúvať a rozprávať sa o tom a snažiť sa tým ľuďom pomôcť, lebo tie príbehy, ktoré, ktoré nám aj ľudia posielajú alebo aj ich môžeme vnímať či už cez médiá, sú naozaj veľmi zložité a nikto z nás by nechcel sa nachádzať v takej situácii. A ja som to, aj keď som vystupovala minule k správe, tak som hovorila, že mám niekedy pocit, ako kebyže žijeme také paralelné životy a nevieme sa vcítiť, že pokiaľ si to človek priamo nezažije pri svojom dieťati, blízkom, tak ako keby nevie pochopiť, že čo to znamená tri schody urobiť alebo to, že Veronika musí teda napríklad hovoriť z miesta a nemá teda... (Prerušenie vystúpenia časomerom.)